2.pielikums

**Dīzeļģeneratoru apkope un remonts**

**Pasūtītājs -** Rīgas pašvaldības sabiedrība ar ierobežotu atbildību “Rīgas satiksme” (turpmāk – pasūtītājs)

* *Pakalpojuma apraksts*

Pasūtītāja valdījumā esošajos infrastruktūras objektā Kleistu ielā 28 uzstādītā un izmantojamā dīzeļģeneratora (turpmāk tekstā – iekārta) apkope un remonts, kas norādīts 1.pielikumā.

* *Līguma paredzētais termiņš -* 3 gadi no līguma parakstīšanas brīža.
* *Pakalpojuma saturs*

1.Veikt iekārtas apkopi atbilstoši ražotāja noteiktai perioditātei un apjomiem.

2.Veikt apkopes laikā konstatēto iekārtas bojājumu fiksēšanu, apkopojuma sagatavošanu un iesniegšanu pasūtītāja pilnvarotai personai (turpmāk – pasūtītāja persona).

3.Veikt konstatēto bojājumu/iekārtas darbības traucējumu novēršanu. Veikt bojāto vai nefunkcionējošo iekārtas elementu nomaiņu tikai iepriekš saskaņojot to ar pasūtītāju (3.pielikums).

4.Veikt iekārtas remontu atbilstoši pasūtītāja personas iesniegtiem pieteikumiem, iepriekš saskaņojot ar pasūtītāja personu darba aktu (3.pielikums). Nepieciešamības gadījumā veikt iekārtas ieregulēšanu un darba režīmu ieprogrammēšanu (apkopes laikā, remontā laikā, pēc pasūtītāja ārkārtas izsaukuma) atbilstoši pasūtītāja personas norādījumiem.

* 1. Izpildītājs sagatavo defektu aprakstu un tāmi ar izcenojumiem, ko e-pastā iesniedz pasūtītāja personai vienas darba dienas laikā saistībā ar veicamiem apkopes vai remonta darbiem, kur norāda paredzamās remontu izmaksas (t.sk. piedāvāto rezerves daļu ražotāju, rezerves daļu nosaukumu un cenu). Izmaksu tāmi saskaņo ar pasūtītāja personu pa e-pastu pirms remontdarbu uzsākšanas. Izpildītājs nodrošina remontam nepieciešamo rezerves daļu un materiālu pasūtīšanu bez priekšapmaksas.
  2. Remonta darbu izpildes gaitā izpildītājs informē pasūtītāju par papildus atklātajiem jebkāda veida defektiem, to novēršanai nepieciešamo remonta darbu izmaksām un uzsāk remonta darbus tikai pēc saskaņošanas ar pasūtītāja personu elektroniski saskaņā ar šī pielikuma 4.1.punktu.

5. Pēc pasūtītāja personas izsaukuma veikt iekārtas avāriju novēršanu, avārijas seku likvidēšanu un iekārtas darbības atjaunošanu:

* 1. Pakalpojuma izpildes procesā darbu uzsākšanas laikus saskaņot ar pasūtītāja personu;
  2. Reaģēšanas laiks uz pasūtītāja iesniegtiem pieteikumiem – 1 (viena) darba diena (ja ir radušās atkāpes no normāla darba, vai iekārtas displejā parādās kļūdas, kuras tieši neietekmē iekārtas darbu);
  3. Reaģēšanas laiks avārijas situācijas gadījumā[[1]](#footnote-1) - 2 (divas) stundas no izsaukuma brīža jebkurā diennakts laikā (ja ir būtiskas problēmas, kuras ietekmē iekārtas darbu);
  4. Nodrošināt pakalpojumu izpildei nepieciešamo rezerves daļu un materiālu pasūtīšanu un pakalpojuma izpildes pieteikumu pieņemšanu bez priekšapmaksas, kā arī remontā laika radušos filtru, eļļu, akumulatoru un citu nolietoto rezerves daļu un materiālu utilizāciju bez papildu maksas.
* *Garantija*

Garantijas nosacījumi ir attiecināmi uz remonta laikā uzstādītām jaunām rezerves daļām (oriģinālām vai analogām), gan arī uz pašiem remonta darbiem (remonta darbu garantija ir jāsaprot tādējādi, ka iekārtai vai tās elementam, kuram veikti remonta darbi, pēc remonta darbiem ir jāstrādā, ja nerodas citi defekti, kas netika remontēti konkrētā remonta laikā).

Izpildītājs nodrošina garantiju uz:

1. remonta un apkopes darbiem[[2]](#footnote-2) – vismaz 6 (seši) mēneši no darbu nodošanas/ pieņemšanas akta abpusējas parakstīšanas dienas.
2. jaunām rezerves daļām (oriģinālām vai analogām) – vismaz 12 (divpadsmit) mēneši vai ilgāk (ja ražotājs noteicis ilgāku termiņu) no darbu nodošanas/pieņemšanas akta abpusējas parakstīšanas dienas.

1. Avārijas situācijas gadījumā (5.3 punkts) piedāvāto rezerves daļu ražotāju, rezerves daļu nosaukumu un cenu var saskaņot telefoniski ar pasūtītāja personu. Pēc telefoniska saskaņojuma Izpildītājs var veikt avārijas situācijas remontu, lai atjaunotu iekārtas darbību. Pabeidzot darbus, Izpildītājs obligāti veic šī pielikuma 4.1 punktā noteiktās darbības. [↑](#footnote-ref-1)
2. Remonta darbi, rezerves daļu uzstādīšana, veiktā apkope utml. [↑](#footnote-ref-2)